Jangwa la Taklamakan (pia: Taklimakan na Teklimakan) ni jangwa kaskazini magharibi mwa China. Ni sehemu katika kusini magharibi mwa Mkoa wa Xinjiang. Upande wa kusini iko Milima ya Kunlun, upande wa magharibi na kaskazini Milima ya Pamir na milima ya Tian Shan. Ni eneo yabisi sana na zamani wasafiri waliofuata Barabara ya Hariri walipaswa kuvuka jangwa hilo wakitumia miji ya oasisi kwenye kusini au kaskazini ya jangwa iliyotumia maji chini ya ardhi yaliyoshuka kutoka milima. Miji muhimu ya oasisi ilikuwa Kashgar, Marin, Niya, Yarkand, na Khotan upande wa kusini, Kuqa na Turpan kaskazini, na Loulan na Dunhuang mashariki. Siku hizi wakazi wa miji hii ni hasa Wauiguri. Milima ya Himalaya inazuia mvua kutoka bahari kufika eneo la Taklamakan na hivyo kusababisha ukame wake. Hewa baridi kutoka Siberia upande wa kaskazini inaweza kufika, kwa hiyo sentigredi °C -40 zimeshapimwa kwenye majira ya baridi, lakini majira ya joto sentigredi za °C +40 zinawezekana pia. Mwaka 2008 Taklamakan yote ilifunikwa na tabaka la theluji. Spies Along the Silk Road.  The Silk Road. Jalada kutoka ya awali juu ya 2016-03-15. Iliwekwa mnamo 2007-08-07.